སེམས་རིན་པོ་ཆེ་རྣམ་པར་སྦྱང་བའི་རིམ་པ་ཞེས་བྱ་བའི་ཕྲིན་ཡིག།སངས་རྒྱས་དང་བྱང་ཆུབ་སེམས་དཔའ་ཐམས་ཅད་ལ་ཕྱག་འཚལ་ལོ།།ས་གསུམ་དབང་ཕྱུག་སྐྱེ་དགུ་ཆོས་ཀྱིས་སྐྱོང་མཛད་པ།།ལྷ་ཡི་བླ་མ་འཕགས་པའི་གང་ཟག་རྣམས་ཀྱི་ཡབ།།རྒོལ་
པ་ཚར་གཅོད་རང་གི་འཁོར་གྱི་དགའ་སྐྱེད་པ།།ཆོས་ཀྱི་རྒྱལ་པོ་གཅིག་པུ་དེ་ནི་རྒྱལ་གྱུར་ཅིག།བློ་ཞན་བདག་འདྲས་གཞན་ལ་བསྐུལ་བར་མི་ནུས་ཤིང་།།བསྐུལ་བས་ཕན་པར་འགྱུར་བ་དེང་སང་ཉུང་མོད་ཀྱི།།འོན་ཀྱང་ས་ཡི་བདག་པོ་ཁྱོད་ཀྱིས་ནོངས་པ་ཡལ་བོར་ན།།འགྲོ་མང་དེ་འདྲར་
འགྱུར་འདི་མ་བཟོད་ཁྱོད་ལ་བསྐུལ།།མི་སྐྱོང་ཁྱོད་ཀྱི་དབང་ཕྱུག་འདི་ནི་སྔོན་ཆད་ཉིད་ཀྱི་ཐུགས།།གདུལ་དཀའ་ལེགས་པར་བཏུལ་ལས་བརྙེས་ཀྱི་གཞན་གྱིས་བྱིན་པ་དང་།།ས་ཡི་རུམ་ནས་འཐོན་དང་གནམ་བབས་ལྟ་ཞིག་ག་ལ་ལགས།།ས་བདག་དཔལ་འདི་མི་ཉམས་བཞེད་ན་ད་དུང་ཐུགས།
ཐུཐུལ་འཚལ།།གང་ཞིག་ཕན་ན་དེ་ནི་བརྟགས་ཏེ་དཀའ་ཡང་མཛད་རིགས་ལ།།གང་ཞིག་མི་ཕན་དེ་ནི་བསྒྲུབ་པར་སླ་ཡང་བཏང་བའི་རིགས།།དེ་ཕྱིར་སྔོན་ཚེ་ཐུབ་ཆེན་རྒྱལ་བུ་ཟླ་བར་གྱུར་པ་ཡིས།།རྒྱལ་པོ་སུ་ཏ་ས་ཡི་བུ་ལ་གདམས་པ་སྨྲས་པ་ལས།།རྒྱལ་པོ་གཅིག་པུས་གཡུལ་ངོར་དམག
གི་དཔུང་ལས་རྒྱལ།།སེམས་ཙམ་ཚར་བཅད་ཕྱིར་ནི་སྔར་མ་མ་མཛད་ཅིག།མི་ཡི་བདག་པོ་འཇིག་རྟེན་ཕྱི་མའང་གཟིགས་པའི་རིགས།།དེ་བས་དགྱེས་ཀྱང་ཕན་པ་མ་ཡིན་རྟེན་མི་རིགས།།ཞེས་སོ།།དེ་ཕྱིར་གང་གིས་དམན་པའི་རིགས་སུ་ལྟུང་བྱེད་པ།།ང་རྒྱལ་དགྲ་སྤངས་བདག་གི་ཚིག་འདི་སད།
ཕྱིར་ཡང་།།ཅི་ནས་མི་བདག་ཁྱོད་ཀྱིས་གུས་པས་གསན་རིགས་ཏེ།།ལེགས་སྨྲས་བྱིས་ལས་བླང་ཞེས་ཐུབ་ཆེན་གསལ་བར་གསུང་།།ས་བདག་ཚེར་མའི་ཤིང་ལས་སྦྲང་རྩི་བཞིན།།དགྲ་བོ་ལས་ཀྱང་ལེགས་སྨྲས་གཟུང་བར་བྱ།།གེ་སེར་གྱི་རི་ལས་དུག་གི་ཆུ་རྒྱུན་བཞིན།།ཡིད་འོང་།།

སྐྱེ་བོའི་ཚིག་ངན་སྤང་འཚལ་ལོ།།ཞེས་སོ།།གང་ཞིག་མ་བཏུལ་མནར་མེད་སོགས།།སྡུག་བསྔལ་བཟོད་དཀའ་སྐྱེད་བྱེད་ཅིང་།།དེ་ཉིད་བཏུལ་བས་ལྷ་མི་དང་།།འཇིག་རྟེན་མིན་པའི་བདེ་བའང་འཐོབ།།རབ་ཏུ་མཐུ་ལྡན་སེམས་འདི་ནི།།མཁས་པསུ།།
ཞིག་འདུལ་མི་བྱེད།།འདིར་སེམས་ནི་རང་བཞིན་གྱིས་འོད་གསལ་བརྟག་ཏུ་རྣམ་པར་མི་རྟོག་པའི་རང་བཞིན་ཡིན་མོད་ཀྱི།ལུས་དང་ངག་བྲན་ལྟ་བུ་དང་བཅས་པ།གློ་བུར་གྱི་ཉོན་མོངས་པ་དང་།ཉེ་བའི་ཉོན་མོངས་པ་དག་གིས་དཀྲུགས་པ་སྟེ།དེའི་ཕྱིར་འདི་དག་རྣམ་པར་སྦྱང་སྟེ།ནོར་བུ་
ཆུ་ཤེལ་གྱི་འོད་ལྟར་རབ་ཏུ་འོད་གསལ་བའི་རང་བཞིན་དཀྲུགས་མ་དང་བྲལ་བར་བསྐྱེད་དེ།འདི་ཙམ་ནི་མི་གནས་པའི་མྱ་ངན་ལས་འདས་པའོ།།དེ་ལ་འདིར་བསྡུས་ན་སེམས་དེ་དཀྲུགས་པས་རྙོགས་པ་ཅན་དུ་བྱེད་ཅིང་།ལུས་དང་ངག་བྲན་ལྟར་འཁོལ་བ་ནི་རྣམ་པ་བཞི་སྟེ།ཐམས་ཅད་ཀྱི་རྒྱུ
རྣམ་པར་རྟོག་པ་མང་བ་དང་།འདོད་ཆགས་དང་།ཞེ་སྡང་དང་།གཏི་མུག་ཤས་ཆེ་བའོ།།དེ་ལ་གང་རྣམ་པར་རྟོག་པ་མང་བ་དེ་ནི་རླུང་གི་ཏིང་ངེ་འཛིན་ལ་དམིགས་པས་དེ་སྤང་བར་བྱ་སྟེ།བགྲང་དང་རྗེས་འགྲོ་འཇོག་པ་དང་།།རྟོག་པ་དང་ནི་སྦྱར་བ་དང་།།ཡོངས་དག་རྣམ་པ་དྲུག་ཏུ་འདོད།།དེ་ན་
གྲང་བ་དང་།རྗེས་སུ་འགྲོ་བ་དང་།འཇོག་པ་དང་།ཉེ་བར་རྟོག་པ་དང་།སྐུར་བ་དང་།ཡོངས་སུ་དག་པ་སྟེ།གྲུ་དྲུག་དང་ལྡནན་ཡོངས་སུ་རྫོགས་པ་ཡིན་ནོ།།དེ་ལ་བགྲང་བ་ཞེས་བྱ་བ་ནི་དབུགས་རྔུབ་པ་དང་།དབུགས་དབྱུང་བ་དག་ལ་སེམས་གཏད་ནས་མངོན་པར་འདུ་བྱེད་པ་མེད་པར་ལུས་དང་།
མས་རྣལ་དུ་བཞག་སྟེ།དྲན་པ་ཙམ་གྱིས་གཅིག་དང་།གཉིས་ནས་བཅུའི་བར་དུ་བཟུང་བར་བྱེད་པའོ།།སེམས་མངོན་པར་བསྡུས་པ་དང་།རྣམ་པར་གཡེང་བར་དོགས་པས་ཧ་ཅང་མང་བ་དང་ཉུང་བ་ནི་མ་ཡིན་ནོ།།དེ་ལ་སྨོན་ནི་གསུམ་ཡོད་དེ།གལ་ཏེ་གཅིག་ལ་གཉིས་སུ་བརྩིས་ན་མཚང་བར།
གྲང་བའི་སྐྱོན་ནོ།།གལ་ཏེ་གཉིས་ལ་གཅིག་ཏུ་འཛིན་ན་ལྷག་པར་བགྲང་བའི་སྐྱོན་ནོ།།གལ་ཏེ་དབུགས་རྔུབ་པ་ལ་དབུགས་འབྱིན་པར་འཛིན་ཏམ།དབུགས་འབྱིན་པ་ལ་དབུགས་རྔུབ་པར་འཛིན་ན་འཆོལ་བར་འཛིན་པའི་སྐྱོན་ནོ།།དེ་ལས་གཞན་པ་ནི་ཡང་དག་པར་བགྲང་བ་ཡིན་ནོ།།བར་སྐབས་སུ་

སེམས་རྣམ་པར་གཡེང་ན།ཡང་མགོ་ནས་ཇི་སྲིད་དུ་ཏིང་ངེ་འཛིན་མ་ཐོབ་ཀྱི་བར་དུ་བགྲང་བར་བྱའོ།།རྗེས་སུ་འགྲོ་བ་ཞེས་བྱ་བ་ནི།འདི་དག་ཇི་སྲིད་ཅིག་ཏུ་འབྱུང་ངམ་འཇུག།ཅི་འདི་དག་ལུས་ཐམས་ཅད་ལ་ཁྱབ་པ་དག་ཅིག་གམ།ཕྱོགས་འགའ་ཞིག་ནས་རྒྱུ་བ་དག་ཡིན།ཞེས་མངོན་པར་འདུ་བྱ་བ།
མེད་པར་དབུགས་རྔུབ་པ་དང་།དབུགས་འབྱུང་བའི་རྗེས་སུ་འགྲོ་བ་སྟེ།དེ་འཇུག་པ་ན་ལྐོག་མ་དང་།སྙིང་ག་དང་།ལྟེ་བ་དང་།རྐེད་པ་དང་།བནྡྷ་དང་།བྱིན་པར་འཇུག་པའི་རིམས་ཀྱིས་རྐང་པ་གཉིས་ཀྱི་བར་དུ་རྗེས་སུ་འགྲོལ།འབྱུང་བ་ན་མཐོ་གང་དང་།འདོམ་གང་གི་བར་དུ་འབྱུང་ངོ་།།
གཞན་དག་ན་རེ།རླུང་གི་དཀྱིལ་འཁོར་དང་།རྣམ་པར་འཐོར་བྱེད་ཀྱི་རླུང་གི་བར་དུའོ་ཞེས་ཟེར་ཏེ།འདི་ནི་དེ་ཁོ་ན་ཉིད་ལ་བྱེད་པའི་ཕྱིར་རིགས་པ་མ་ཡིན་ནོ།།འཇོག་པ་ཞེས་བྱ་བ་ནི།ནོར་བུའི་ཟག་པ་བཞིན་དུ་སྣའི་རྩེ་མོ་ནས་རྐང་པའི་མཐེ་བོའི་བར་དུ་གནས་པར་ལྟ་ཞིང་།ཅི་འདི་དག་ཕན་འདོགས
པར་བྱེད་པ་ཞིག་གམ།གནོད་པར་བྱེད་པ་ཞིག་གམ།གྲང་ངམ་དྲོ་བ་ཞིག་ཅེས་རྟོག་པའོ།།ཉེ་བར་རྟོག་པ་འདི་དག་ནི་རླུང་འབའ་ཞིག་མ་ཡིན་གྱི།འབྱུང་བ་ཆེན་པོ་བཞི་པོ་དག་དང་།འབྱུང་བ་དག་ལས་མངོན་པར་གྲུབ་པའི་རྒྱུར་བྱས་པའི་གཟུགས་དག་དང་།དེ་དག་ལ་བརྟེན་པའི་སེམས་དང་།
སེམས་ལས་བྱུང་བ་རྣམས་ཀྱང་ཡོད་དོ།།ཞེས་ཕུང་པོ་ལྔ་ཉེ་བར་རྟོག་པའོ།།སྦྱར་བ་ཞེས་བྱ་བ་ནི་རླུང་ལ་དམིགས་པའི་བློ་བསྒྱུར་བ་སྟེ།ཆོས་ཀྱི་མཆོག་གི་བར་དུ་བློ་གོང་ནས་གོང་དུ་དགེ་བའི་རྩ་བ་རྣམས་ལ་ཡང་དག་པར་སྦྱོར་བའོ།།ཡོངས་སུ་དག་པ་ནི་མཐོང་ལམ་ལ་སོགས་པ་ལ་འཇུག་པའོ།།
གཞན་དག་ན་རེ།སྦྱར་བ་ནི་དྲན་པ་ཉེ་བར་བཞག་པ་ནས།རྡོ་རྗེ་ལྟ་བུའི་ཏིང་ངེ་འཛིན་གྱི་བར་ཡིན་ལ།རྣམ་པར་དག་པ་ནི་ཟད་པ་ཤེས་པ་ལ་སོགས་པ་ཡིན་ནོ་ཞེས་ཟེར་རོ།།འདི་ལྟ་བུ་ནི་སློབ་དཔོན་དབྱིག་གཉེན་གྱི་ཞལ་སྔ་ནས་ཇི་ལྟར་བྲིས་པ་ཁོ་བོས་འདིར་ཡང་བྲིས་པར་ཤེས་པར་བྱའོ།།དེ་ལྟར་རིམ་པ་
དྲུག་པོ་དེ་དག་གི་ལས་ནི།ཇི་སྐད་དུ་འཕགས་པ་སའི་སྙིང་པོ་འཁོར་ལོ་བཅུ་པའི་མདོ་ལས་གསུངས་པ་བཞིན་ཏེ།དེ་ལས་ནི་ཇི་ལྟར་དྲན་པའི་དབང་གིས་ཡང་དག་པ་ཇི་ལྟ་བ་བཞིན་དུ་དབུགས་ཕྱི་ནང་དུ་རྒྱུ་བ་ལ་རྟོག་ཅེ་ན།ཡང་དག་པ་ཇི་ལྟ་བ་བཞིན་དུ་བགྲང་བ་དང་།རྗེས་སུ་འགྲོ་བ་དང་།ཞི་གནས

དང་།ལྷག་མཐོང་དང་།འཇུག་པ་དང་།ཡོངས་སུ་དག་པ་ལ་རྟོག་གོ།།དེ་ལ་བགྲང་བས་ནི་བྱ་བའི་ལས་ཀྱི་དངོས་པོ་རྣམ་པ་གཉིས་བྱེད་པར་འགྱུར་ཏེ།རྟེན་དུ་གྱུར་པས་རྣམ་པར་རྟོག་པ་དང་རྣམ་པར་དཔྱོད་པ་རྣམ་པར་ཐུལས་དང་།།དབུགས་ཕྱི་ནང་དུ་རྒྱུ་བ
མཚན་ཉིད་འཛིན་པར་ནུས་པའོ།།རྗེས་སུ་འགྲོ་བས་ཀྱང་བྱ་བའི་ལས་ཀྱི་དངོས་པོ་རྣམ་པ་གཉིས་བྱེད་པར་འགྱུར་ཏེ།ཡང་དག་པར་འབྱུང་བ་ལ་བརྟེན་ཅིང་རྣམ་པར་རྟོག་པ་དང་རྣམ་པར་དཔྱོད་པ་དང་བྲལ་བ་དང་།དབུགས་ཕྱི་ནང་དུ་རྒྱུ་བ་འཇུག་པའི་མཚན་ཉིད་ལ་མཁས་པར་འགྱུར་བའོ།།།
ཞི་གིགནས་ཀྱིས་ནི་བྱ་བའི་ལས་ཀྱི་དངོས་པོ་རྣམ་པ་གཉིས་བྱེད་པར་འགྱུར་ཏེ།དབུགས་ཕྱི་ནང་དུ་རྒྱུ་བ་འབྲི་བར་མངོན་དུ་སྟོན་པ་དང་།ཏིང་ངེ་འཛིན་གྱི་མཆོག་ལ་གནས་པར་རུས་པའོ།།ལྷག་མཐོང་གིས་ཀྱང་བྱ་བའི་ལས་ཀྱི་དངོས་པོ་རྣམ་པ་གཉིས་བྱེད་པར་འགྱུར་ཏེ།དབུགས་ཕྱི་ནང་དུ་རྒྱུ་བ།
ཟཟད་པར་མངོན་དུ་སྟོན་པ་དང་།སེམས་དང་སེམས་ལས་བྱུང་བའི་ཆོས་སོ་སོ་བར་རྟོག་པ་ལ་གནས་པའོ།།འཇུག་པས་ཀྱང་བྱ་བའི་ལས་ཀྱི་དངོས་པོ་རྣམ་པ་གཉིས་བྱེད་པར་འགྱུར་ཏེ།ཉེ་བར་ལེན་པའི་ཕུང་པོ་སྤང་བའི་སྦྱོར་བ་ལ་མཁས་པ་དང་།འཕགས་པའི་སར་འཇུག་པ་ལ་སྦྱོར་བའོ།།།
ཡོངས་སུ་དག་པས་ཀྱང་བྱ་བའི་ལས་ཀྱི་དངོས་པོ་རྣམ་པ་གཉིས་བྱེད་པར་འགྱུར་ཏེ།ཀུན་ནས་ཉོན་མོངས་པ་སྤོང་བ་དང་།ལྟ་བ་ཡོངས་སུ་དག་པའོ་ཞེས་སོ།།དེ་ལྟར་ན་དབུགས་ཐུང་ངུར་རྔུབས་ན་ཡང་དབུགས་ཐུང་ངུར་རྔུབས་སོ་སྙམ་དུ་ཡང་དག་པ་ཇི་ལྟ་བ་བཞིན་དུ་རབ་ཏུ་ཤེས་སོ་སྙམ་པ་ལ་སོགས་པ་བཅུ
དྲུག་ཀྱང་ལེགས་པར་རྟོགས་པར་འགྱུར་རོ།།འདིར་རྣམ་པར་རྟོག་པ་མང་བ་ལ་བརྟེན་པ་གཙོར་བྱས་ཀྱི་ཡོན་ཏན་མ་ལུས་པ་འདི་ལ་བརྟེན་པས་ན།ཐར་པའི་གྲོང་ཁྱེར་གྱི་སྒོ་འབྱེད་པ་ནི་དབུགས་འབྱུང་བ་དང་།རྔུབ་པ་དྲན་པ་ཡིན་ཏེ་ཞེས་གསུངས་སོ།།ཇི་ལྟར་ཞེ་ན།རབ་ཏུ་གདུལ་དཀའ་བའི་སེམས་
ཞེས་བརྗོད་པ་དེ་ནི།རླུང་ལས་གུད་དུ་མ་དམིགས་པའི་ཕྱིར་ཏེ།དེ་བས་ན་སེམས་ཞེས་བྱ་བ་དེ་ནི་རླུང་དུ་བརྗོད་དོ།།ཞེས་གསུངས་སོ།།དེ་ལྟར་མི་བདག་ཁྱོད་ཀྱིས་ཉིད་ཀྱི་རླུང་གི་ཕྲ་དང་ཟབ་མཁྱེན་ནས།།ཡུན་རིང་དུས་ན་རྣམ་རྟོག་དགྲ་ཡིས་རབ་ཏུ་གཙེས་པས་ཤིན་ཏུ་ཡང་།།མཉེལ་ཞིང་སྐྱོ་བའི

ཐུགས་ནི་དེང་ནས་ངལ་བསོས་རྟོག་དགྲ་བཟློག་པ་དང་།།ལོ་ཡིས་མ་ཡིན་གུས་པར་སྦྱོར་བས་ཞག་གི་རིམ་པས་རྟོག་བྲལ་མཛོད།།དེ་ནས་རིམ་གྱིས་ཡོངས་སུ་དག་པའི་མཐར་ཡང་ཁྱོད་ཀྱི་ཐུགས་གཞོལ་ན།།ས་བདག་ཁྱོད་ཀྱི་སྐྱེ་བ་འབྲས་བཅས་དེ་ནས་ཆོས་ཀྱི་རྒྱལ་པོར་འགྱུར།།དེ།།
ཡི་བར་ར་དུ་ལྷ་མིའི་བདེ་བ་ཚད་མེད་རྣམས་ལ་དགྱེས་བཞིན་དུ།།ཐུགས་བཏུལ་མཐུ་ཡིས་སྤྱོད་པ་འདི་ལ་ཐེ་ཚོམ་མེད་པར་མངོན་སུམ་གནས།།རྣམ་པར་རྟོག་པའི་གཉེན་པོ་བཤད་ཟིན་ཏེ།སེམས་ཀྱི་རྟོག་པ་སྦྱོང་བའི་རིམ་པའོ།།མི་སྐྱོང་ཁྱོད་ཀྱི་ཐུགས་ནི་གལ་ཏེ་བུད་མེད་ཀྱིས་ཕྲོགས
།།།འདི་ན་ས་ཡི་བདག་པོའི་མཐུ་རྩལ་རབ་ཏུ་དམན་པ་སྟེ།།གང་གིས་གཡུལ་ཆེན་འཇིགས་སུ་རུང་བ་གཞོམ་པའི་ཐབས་མཁྱེན་ན།།མི་གཙང་ཀུན་སྣོད་མངོན་གྱུར་བུད་མེད་མཚན་ཉིད་མི་མཁྱེན་འདི་མཚར་ཆེ།།ཤིན་ཏུ་ཡིད་འོང་ཚེར་མའི་གནོད་པའང་མི་བཟོད་ལུས་འདི་ནི།།བུད་མེད
རྟེན་པའི་རྒྱུ་ལས་འདི་དང་སླད་མར་མགོ་བཅད་སོགས།།རབ་ཏུ་བཟོད་དཀའི་སྡུག་བསྔལ་འབྱུང་བ་འདི་ཉིད་མངོན་སུམ་ན།།འོན་ཀྱང་བླ་མའི་བཀའ་ཡིས་འདོད་ཆགས་ཞི་བར་བྱེད་པ་མདོར་བརྗོད་བགྱི།།ཆགས་པ་ཅན་རྣམས་ཀྱི་གཉེན་པོ་ནི་རུས་གོང་ཡིད་ལ་བྱ་བ་ཡིན་ཏེ།ཀེང་རུས་ཆགས
བཅས་ཐམས་ཅད་ལ་ཞེས་བཤད་པས་སོ།།ཇི་ལྟར་ཞེ་ན།རུས་པ་རྒྱ་མཚོའི་བར་དུ་ནི།།སྤྲོ་ཞིང་སྡུད་པ་ལས་དང་པོ།།རྐང་རུས་ནས་ནི་ཐོད་ཕྱེད་པར།།བཏང་བས་སྦྱང་བ་བྱ་བར་བཤད།།སྨིན་མའི་བར་དུ་སེམས་འཛིན་པ།།ཡིད་ལ་བྱེད་པ་རྫོགས་པ་ཡིན།།ཞེས་བཤད་པའི་རིགས།།
ས་སོ།།གཞན་ཡང་བྱིས་པ་རྣམས་ནི་ཕལ་ཆེར་ཁ་དོག་དང་།དབྱིབས་དང་།རེག་པ་འཇམ་པ་དང་།བསྙེན་བཀུར་ལ་ཆགས་པ་སྟེ།དེ་དག་གི་གཉེན་པོར་ནི་སྔོས་པ་དང་།རྣམ་པར་དམར་བ་དང་།རྣམ་པར་ཚིག་པ་དག་ཡིད་ལ་བྱེད་པས་ཁ་དོག་ལ་ཆགས་པ་དག་སེལ་ཏོ།།རྣམ
པར་གནག་པ་དང་།རྣམ་པར་ཟོས་པ་དང་།རྣམ་པར་འཐོར་བ་དག་ཡིད་ལ་བྱེད་པས་ནི་དབྱིབས་ལ་ཆགས་པ་དག་སེལ་ལོ།།རྣམ་པར་འབུས་གཞིགས་པ་དང་།རུས་གོང་རྒྱུས་པས་འབྲེལ་པ་དག་ཡིད་ལ་བྱས་པས་ནི་རེག་བྱ་འཇམ་པ་ལ་ཆགས་པ་སེལ་ལོ།།རྣམ་པ་ར་བམ་པའི་རོ

མི་གཡོ་བ་རྐྱལ་པ་སྟོང་པ་བུས་པ་ལྟ་བུ།རྡོ་ལྟར་བསྙེན་བཀུར་བྱེད་པ་དང་བྲལ་བ་ཡིད་ལ་བྱེད་པས་ནི།རྐང་པ་བཀྲུ་བ་ལ་སོགས་པའི་བསྙེན་བཀུར་ལ་ཆགས་པ་སེལ་བར་བྱེད་དོ།།གཞན་ཡང་རྣམ་པར་ཕྱེ་སྟེ་བརྗོད་ན།སྔོསངས་ལ་སོགས་པའི་ཁ་དོག
ལ་ཆགས་པ་ཞིག་ཏུ་རྣམ་པར་སྔོས་པ་ཡིད་ལ་བྱའོ།།ཙན་དན་དང་ག་པུར་ལ་སོགས་པའི་དྲིས་བྱུགས་པའི་ལུས་ལ་ཆགས་པ་ལྟ་ན་རྣམ་པར་གནག་པ་ཡིད་ལ་བྱའོ།།མཚན་སྤང་བའི་རེག་བྱ་ལ་ཆགས་པ་ཞིག་ན་རྣམ་པར་འབུས་གཞིགས་པར་ཡིད་ལ་བྱའོ།།དབྱིབས་ཕུན་སུམ་ཚོགས་
པཔལ་ཆགས་པ་ལྟ་ན་རྣམ་པར་བམ་པར་ཡིད་ལ་བྱའོ།།རྒྱན་གྱིས་མཛེས་པའི་ལུས་ལ་ཆགས་པ་ཞིག་ན་རྣམ་པར་དམར་བ་ཡིད་ལ་བྱའོ།།ཤ་རྒྱས་པའི་ལུས་ལ་ཆགས་པའི་ཚེ།རྣམ་པར་ཟོས་པར་ཡིད་ལ་བྱའོ།།འཁྲུད་པ་དང་འོ་བྱས་པ་ལ་སོགས་པ་རྩེ་འཇོ་ལ་ཆགས་པའི་དུས་ན་རྣམ་པར
འཐོར་བར་ཡིད་ལ་བྱའོ།།ཁ་དོག་དང་དབྱིབས་ཕུན་སུམ་ཚོགས་པ་ལ་ཆགས་པར་གྱུར་ན་རྣམ་པར་ཚིག་པར་ཡིད་ལ་བྱའོ།།སོ་རྣམས་དཀར་བ་ལ་ཆགས་པའི་ཚེ་རུས་གོང་ཡིད་ལ་བྱེད་པས་ཞི་བར་འགྱུར་རོ།།རབ་ཏུ་མི་བཟད་ནགས་བསྲེགས་མེ་ལྕེའི་ཚོགས།།ཆར་རྒྱུན་དྲག་པོས་སྐད་ཅིག་ཞི་བྱེད་ལྟར།།།
ཕྱིས་པའི་ནགས་ཚལ་ཐལ་བར་བྱེད་པ་ཡི།།འདོད་ཆགས་མེ་ཆེན་མི་སྡུག་ཆར་གྱིས་འཇོམས།།འཇིག་རྟེན་གནོད་པའི་རྩ་བ་ཇི་སྙེད་པ།།ཀུན་གྱི་ཕུལ་བྱུང་འཁྲིག་པའི་འདོད་ཆགས་ཏེ།།ས་བདག་འདི་མཁྱེན་འདོད་ལས་ཕྱིར་ལྟོས་དང་།།རབ་ཏུ་དགྱེས་པ་བྱིས་པས་མ་མྱོངས་པ།།བསམ་གཏན་བདེ།
བས་ལུས་ལ་ཕན་འདོགས་ཤིང་།།ཁ་ན་མ་ཐོ་མེད་པ་མྱང་བའི་རིགས།།འདོད་ཆགས་དང་བཅས་པའི་སེམས་སྦྱང་བའི་རིམ་པ་སྟེ།འདོད་ཆགས་ཀྱི་གཉེན་པོ་བཤད་ཟིན་ཏོ།།ལྷ་མིའི་བླ་མས་གོང་དུ་འབད་པས་བཀག་གྱུར་པ།།དེ་ནི་འགྲོ་ལ་བྱམས་དང་སྙིང་རྗེ་མེད་པ་སྟེ།།དེ་ཕྱིར་མི་དབང་ཁྱོད་ཀྱིས་ཐུབ།།
ལ་གུས་པ་དང་།།ཉིད་ཀྱི་ཐུགས་ཀྱང་དམ་པའི་གྲངས་སུ་འགྱུར་བའི་ཕྱིར།།གང་ལ་སྐྲ་རྩེས་གཟུང་བའི་སྐྱེ་བོ་དེ་ལ་ཡང་།།ཉིད་ཀྱི་སྲས་བཞིན་གཅེས་ཤིང་བྱམས་པས་བསྐྱང་བའི་རིགས།།བཤེས་གཉེན་དམ་པའི་ལུང་གིས་གོམས་པར་བྱས་པ་ལས།།སྲིན་པོ་ཤ་ཟ་སེང་གེ་སོགས་ཀྱང་འགྲོ་

ལ་བྱམས།།དེ་ཕྱིར་མི་དབང་ཁྱོད་ཀྱི་ཐུགས་ནི་འཇམ་པ་དང་།།འགྲོ་བ་བསྐྱང་ལས་ནམ་ཡང་ཕྱིར་ཟློག་མ་མཛད་ཅིག།ལེགས་པའི་ལམ་ནི་ཇི་སྙེད་བསྟན་པ་དག་ལས་ཀྱང་།།གཙོ་བོར་གྱུར་པ་བྱམས་དང་སྙིང་རྗེར་དམ་པས་གསུངས།།འདི་ཇི་ལྟར་བསྒོམ་པར་བྱ་ཞེ་ན།དང་པོ་རང་གི་མུའམ་པ།།
འམ་བུའམ་བུ་མོའམ།འབྲེལ་བ་གཉིས་སམ།གང་ཡང་རུང་བ་ཞིག་བདེ་བ་མ་ལུས་པ་དང་ཕྲད་པར་གྱུར་ཅིག་སྙམ་པ་དང་།བདག་གིས་དེ་ཡང་ཕྲད་པར་བྱའོ་ཞེས་པ་དང་།ནུས་པ་ལྟ་ན་དངོས་སུ་དེ་བསྒྲུབ་པ་དང་།ཕྲད་པ་ལ་ཕྲག་དོག་མེད་པར་ཉི་མ་འགའ་ཞིག་གུས་པར་བསྡོམ་མོ།།དེ་ནས་ནི་དེ་བས་
ཅུང་ཟད་མི་གཅུགས་པ་ལའོ།།རིམ་གྱིས་བར་མ་ལའོ།།དེ་ནས་དགྲ་བོ་དམན་པ་ལའོ།།དེ་ནས་དེ་བར་མ་ལའོ།།དེ་ནས་དགྲ་བོ་རབ་ཏུ་མ་རུངས་པ་ལའོ།།དེ་ལ་མ་ལ་སོགས་པ་དང་མཉམ་པ་ཐོབ་པ་ན།གྲོང་དང་གྲོང་ཁྱེར་བ་ལའོ།།དེ་ནས་ནི་ཡུལ་དང་ལྗོངས་དང་གླིང་གཅིག་དང་།གླིང་གཉིས་ལ